《江行望枞阳镇》
清代·金志章

邮签鸣水驿，舟子解维艄。晓日波心上，人烟市中交。

江晴鼋出曝，沙暖燕营巢。渐喜枞阳近，雄风想射蛟。

作者简介：清浙江钱塘人，初名士奇，字绘卣，号江声。雍正元年举人，由内阁中书迁侍读，出为直隶口北道。工诗，与杭世骏、厉鹗齐名。性闲旷，山行终日不厌，人目为“烟霞水石间客”。有《江声草堂诗集》。